Wong-wong Zaza (uga karan Kird, Kirmanc utawa Dimili) ya iku wong-wong ing Anatolia Wétan sing basa asliné basa Zaza. Punjering tanah wutah getihé wong Zaza, wewengkon Dersim, dumadi provinsi Tunceli, Bingöl lan péranganing provinsi Elazığ, Erzincan lan Diyarbakır. Akèh-akèh'é wong-wong Zazas nganggep awaké dhéwe minangka étnis Kurdhi, péranganing bangsa Kurdhi, lan asring cinandra minangka Kurdhi Zaza.